## Odluka o dodjeli jednokratne pomoći gradovima i općinama za djelomično ublažavanje posljedica štete od oluje i bure iz studenoga 2004. godine te mraza i nanosa snijega iz veljače 2005. godine

### NN 122/2005 (19.10.2005.), Odluka o dodjeli jednokratne pomoći gradovima i općinama za djelomično ublažavanje posljedica štete od oluje i bure iz studenoga 2004. godine te mraza i nanosa snijega iz veljače 2005. godine

# HRVATSKI SABOR

**2270**

Na temelju članka 33. Zakona o zaštiti od
elementarnih nepogoda (»Narodne novine«, br. 73/97. i
174/04.), Hrvatski sabor na sjednici 14. listopada 2005., donio je

## ODLUKU

### O DODJELI JEDNOKRATNE POMOĆI GRADOVIMA I OPĆINAMA ZA DJELOMIČNO UBLAŽAVANJE POSLJEDICA ŠTETE OD OLUJE I BURE IZ STUDENOGA 2004. GODINE TE MRAZA I NANOSA SNIJEGA IZ VELJAČE 2005. GODINE

I.

Radi djelomičnog ublažavanja štete od
elementarnih nepogoda od oluje i bure iz studenoga 2004. godine te mraza i
nanosa snijega iz veljače 2005. godine, daje se bespovratna jednokratna pomoć
gradovima i općinama za štete u poljoprivredi u ukupnom iznosu od 2.397.331,00
kuna, prema Tablici raspodjele sredstava jednokratne pomoći gradovima i
općinama za djelomično ublažavanje posljedica štete od oluje i bure iz
studenoga 2004. godine te mraza i nanosa snijega iz veljače 2005. godine, koja
je prilog Odluke i njezin sastav­ni dio.

II.

Stupanjem na snagu Odluke cijeli će se iznos
pomoći odjednom doznačiti pojedinim gradovima i općinama.

III.

Gradovi i općine dužni su doznačena sredstva
pomoći odmah isplaćivati fizičkim i pravnim osobama koje su pretrpjele
elementarne nepogode.

Sredstva pomoći izravno su namijenjena
otklanjanju i ublažavanju posljedica određene elementarne nepogode sukladno
zakonu i ne mogu se koristiti za druge namjene.

Državno povjerenstvo za procjenu štete od
elementarnih nepogoda ovlašćuje se za davanje uputa o raspoređivanju danih
sredstava, namjeni sredstava po nositeljima te visini i obliku štete.

IV.

Navedene jedinice lokalne i područne
(regionalne) samouprave dužne su, prema visini potvrđene štete i činjenicama iz
izvješća o procjeni štete, doznačiti sredstva u prvom redu oštećenim
kućanstvima.

V.

Gradonačelnici, odnosno načelnici općina
odgovorni su za namjensko korištenje sredstava te za pravodobnu izradu izvješća
o utrošku sredstava.

Županijsko povjerenstvo za procjenu štete od
elementarnih nepogoda obvezno je, najkasnije do 1. studenoga 2005., izraditi
cjelovito izvješće o utrošku sredstava bespovratne pomoći po korisnicima i po
gradovima, odnosno općinama, s vidljivom naznakom nositelja, namjene, vremena i
visine utroška.

Županijsko povjerenstvo će zbrojno izvješće, za
županiju u cjelini, odmah nakon utvrđenja roka, dostaviti Državnom povjerenstvu
za procjenu štete od elementarnih nepogoda.

VI.

Sredstva pomoći doznačuju se iz Državnog
proračuna Republike za 2005. godinu, Program 1049 otklanjanje posljedica
elementarnih nepogoda, Aktivnost 539025 – Naknade za štete uzrokovane
elementarnim nepogodama, 3831 Naknada štete pravnim i fizičkim osobama.

Ovlašćuje se ministar financija za financijsku
provedbu ove Odluke.

VII.

Ova Odluka stupa na snagu sljedećeg dana od dana
objave u »Narodnim novinama«.

Klasa: 920-11/05-01/01

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

**TABLICA RASPODJELE
SREDSTAVA JEDNOKRATNE POMOĆI GRADOVIMA I OPĆINAMA ZA DJELOMIČNO UBLAŽAVANJE
POSLJEDICA ŠTETE OD OLUJE I BURE IZ STUDENOGA 2004. GODINE TE MRAZA I NANOSA
SNIJEGA IZ VELJAČE 2005. GODINE**

*u kunama*

|  |  |  |
| --- | --- | --- |
| Red. br. | Županija  grad-općina  razdoblje | Iznos  pomoći |
| 0 | 1 | 2 |
|  | **studeni 2004. godina** |  |
| **I** | **Splitsko-dalmatinska** |  |
|  | **Gradovi**: |  |
| 1. | Kaštela | 161.667 |
| 2. | Supetar | 20.268 |
| 3. | Trogir | 142.335 |
|  | **Općine:** |  |
| 4. | Brela | 3.314 |
| 5. | Dugi Rat | 11.384 |
| 6. | Marina | 284.167 |
| 7. | Podstira | 14.339 |
| 8. | Podstrana | 45.372 |
| 9. | Seget | 305.268 |
| 10. | Šolta | 44.295 |
| 11. | Sutivan | 15.893 |
|  | **ukupno I (oluja i bura iz 2004. godine)** | **1.048.302** |
| **II** | **Dubrovačko-neretvanska** |  |
|  | **Gradovi:** |  |
| 12. | Korčula | 62.877 |
| 13. | Ploče | 349.316 |
|  | **Općine:** |  |
| 14. | Blato | 208.251 |
| 15. | Lumbarda | 6.660 |
| 16. | Lastovo | 36.337 |
| 17. | Vela Luka | 121.356 |
| 18. | Smokvica | 85.979 |
|  | **ukupno II (oluja i bura iz 2004. godine)** | **870.776** |
|  | **veljača 2005. godina** |  |
| **III** | **Dubrovačko-neretvanska** |  |
| 19. | Grad Metković | 191.922 |
|  | **Općine**: |  |
| 20. | Slivno | 220.580 |
| 21. | Zažablje | 62.955 |
| 22. | Kula Norinska | 2.796 |
|  | **ukupno III (mraz i nanos snijega iz 2005. godine)** | **478.253** |
|  |  |  |
|  | **SVEUKUPNO I + II + III** | **2.397.331** |

Odluka, NN 122/2005-2270